Road biker road bike Men's Premium Zip Hoodie | Spreadshirt
Tags: bicyclette, bike racer, wheel, cycling, racing bike, Bicycle, drive (go by car)
Road BikeRoadBikeBicycletteBike RacingWheelCyclingBicycleDriveRower Wat doen kaffeïen aan jou lyf? - WelstandWelstand
Tuis / Advies / Wat doen kaffeïen aan jou lyf?
Wanneer mens die woord kaffeïen hoor, dink die meeste mense dadelik aan daardie koppie boeretroos wat help om jou deur die dag te kry.
Kaffeïen word daagliks deur miljoene mense ingeneem, onder meer omdat hulle meen dit help hulle om wakker te word, moegheid hok te slaan en om konsentrasie en fokus te verbeter.
Wat is kaffeïen?
Kaffeïen doen veel meer as om jou wakker te hou. Dit is ʼn stimulant van die sentrale senuweestelsel wat die liggaam op verskillende maniere beïnvloed.
Waar kom kaffeïen voor?
Kaffeïen kom voor in die sade, neute en blare van ‘n aantal verskillende plante. Dit sluit plante in wat gebruik word vir die maak van koffie, tee, sekere koeldranke, sjokolade en energiedrankies. Die hoeveelheid kaffeïen in hierdie produkte kan dramaties wissel.
Hoe beïnvloed kaffeïen my liggaam?
Kafeïen stimuleer die sentrale senuweestelsel, hart, spiere en die sentrums wat bloeddruk beheer. Dit bespoedig die boodskappe tussen die brein en die liggaam. Sodra kaffeïen ingeneem word, word dit in die bloedstroom opgeneem.
Kafeïen beïnvloed almal anders op grond van gewig en gesondheid, of die persoon dit gereeld inneem of nie en die hoeveelheid wat ingeneem word.
Die gebruik van kaffeïen kan tot gevolg hê dat mens meer wakker en aktief voel. Dit kan ook vir sommige mense help om hoofpyn te verlig. Navorsing het ook al bevind dat dit jou korttermyngeheue en reaksietye kan verbeter.
Dit kan egter ook rusteloosheid, duiseligheid, angs, prikkelbaarheid, vinniger asemhaling en hartklop, hoofpyn en ‘n gebrek aan konsentrasie tot gevolg hê.
Hoeveel kaffeïen is te veel?
Volgens navorsing blyk dit dat tot 400 mg kaffeïen per dag veilig is vir die meeste gesonde volwassenes. Dit is omtrent die hoeveelheid in vier koppies koffie. Kenners meen egter dat kinders se kaffeïen-inname beperk moet word.
Jy kan jou kaffeïen-inname beperk deur aandag te gee aan die hoeveelheid kaffeïen wat jy daagliks inneem. Verskeie produkte bevat kaffeïen, so kyk na die lys van bestanddele in ʼn sekere produk om vas te stel of daar kaffeïen in is en hoeveel. Jy kan dan byvoorbeeld geleidelik minder koffie begin drink aangesien dit jou liggaam sal help om gewoond te raak aan die verlaagde hoeveel kaffeïen en dit die moontlike onttrekkingsimptome kan verminder.
Daar is deesdae ook talle kaffeïenvrye produkte beskikbaar wat dieselfde proe as dié wat kaffeïen bevat.